2019. június 18-án benyújtott kereset – Itinerant Show Room kontra EUIPO – Forest (FAKE DUCK)
(T-371/19. sz. ügy)
A keresetlevél nyelve: olasz
Felek
Felperes: Itinerant Show Room Srl (San Giorgio in Bosco, Olaszország) (képviselők: A. Visentin, M. Cartella és B. Cartella ügyvédek)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: Forest Srl (Milánó, Olaszország)
Az EUIPO előtti eljárás adatai
A vitatott védjegy bejelentője: a felperes
A vitatott védjegy: a FAKE DUCK európai uniós ábrás védjegy bejelentése – 15 912 496. sz. védjegybejelentés
Az EUIPO előtti eljárás: felszólalási eljárás
A megtámadott határozat: az EUIPO első fellebbezési tanácsának 2019. április 5-én hozott határozata (R 1117/2018-1. sz. ügy)
Kereseti kérelmek
A felperes azt kéri, hogy a Törvényszék:
adjon helyt a megalapozottnak és eredményesnek nyilvánított keresetnek az abban kifejtett okok miatt;
helyezze hatályon kívül a megtámadott határozatot;
kötelezze az EUIPO-t arra, hogy a 18. és 25. osztályok vonatkozásában is engedélyezze a 015912496. sz. európai uniós védjegy lajstromozását;
az EUIPO-t kötelezze a költségek viselésére.
Jogalapok
Az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése;
Az áruk megvásárlására vonatkozó konkrét körülmények figyelembevételének hiánya.
____________